অ্যানাসথেসিস্টের ডিগ্রি আছে। কিন্তু নেমেছেন হার্টের চিকিৎসায়। কেউ বা কমিনিউটি মেডিসিনে ডিপ্লোমা করেই ছুরি কাঁচি নিয়ে নেমে পড়েছেন জটিল অস্ত্রোপচারে। কেউ কেউ তো আবার এমন রেজিস্ট্রেশন নম্বর ব্যবহার করছেন যার অস্তিত্বই নেই। এমনই চিকিৎসদের কাছে প্রাণ হাতে করে ছুটে যাচ্ছেন আপনি, আমি, আমরা সবাই। ঘুণাক্ষরেও টের পাচ্ছেন না রোগীরা। রাজ্যের সঙ্গেই কলকাতাতেও সক্রিয় হয়ে উঠেছে ভেজাল চিকিৎসকদের চক্র। অভিযোগ পেয়ে নড়েচড়ে বসেছে রাজ্য মেডিক্যাল কাউন্সিল। তদন্তে নেমেছে সিআইডি।